Când va apărea vaccinul împotriva Omicron. Anunțul făcut de Pfizer.
Pfizer a anunțat când va apărea vaccinul împotriva Omicron. Sabine Bruckner, șeful Pfizer Elveția: "Pfizer studiază eficacitatea vaccinului actual împotriva variantelor care apar și, simultan, lucrează la o nouă versiune a vaccinului“.
Dacă te întrebi când va apărea vaccinul împotriva Omicron, Pfizer îți aduce noi lămuriri. Compania farmaceutică spune că serul adaptat la varianta Omicron va fi disponibil în primăvara anului viitor.Într-un interviu publicat marți de "Blick“, citat în presa italiană, Sabine Bruckner, șeful Pfizer Elveția, spune că grupul farmaceutic lucrează pe două fronturi: studiază eficacitatea vaccinului actual împotriva variantelor care apar și, simultan, lucrează la o nouă versiune a vaccinului.Ceea ce se știe acum este că, după doza booster, protecția împotriva bolii cauzate de varianta Omicron este de 25 de ori mai mare la adulți. Prin urmare, a treia doză are un sens – în special pentru a proteja împotriva unei evoluții severe a bolii, a spus Bruckner.Între timp, un studiu coordonat de Universitatea din Köln susține că administrarea celei de-a treia doze de vaccin conferă o protecție împotriva variantei Omicron comparabilă cu cea obținută cu două doze împotriva versiunii originale a virusului SARS-CoV-2.Și Moderna a anunțat, în urmă cu o săptămână, că va începe să lucreze din ianuarie la o adaptare a vaccinului său împotriva Omicron. Vicepreşedintele Moderna, Dan Staner, spunea că, dacă rezultatele vor fi bune, va fi nevoie de câteva luni până când serul va fi disponibil.